Çawişê pirsporî Musa Orhanî Êlih de domana 18 serre Îpeke Er rê 20 rojan bi hawayêkê sîstematîkî tecawuz kerdbi. Îpeke Era ke xîret kerd ke xo bikişa nêweşxane de perey dinyaya xo bedilnaye.
Badê şehadetê Îpeke Er sere de şarê Êlihî her hetî ra vengê nêrazîbîyayîşan bîyî berz û ame waştene ke wa tecewuzker Musa Orhan bêro cezakerdene. Dima ke Serdozgerîya Komare ya Sêrtî bire daye ke Musa Orhan sey mesuldarê mergê Îpeke Er bêro tepiştene, Orhan ame destbendkerdene. Îfadeyî ra dima Musa Orhan vejîya verê mehkeme û hetê mehkeme ra ame tepiştene.
Roniştişo verên ê dewa 16ê teşrîna verêne de Mehkemeya Cezaya Girane ya 1. ya Sêrtî de do bêro kerdene.
